भारतीय विमानों और हवाई अड्डों पर जल्द सुनाई दे सकता है शास्त्रीय या वाद्य संगीत
विभिन्न संगीतकारों और गायकों के साथ भारतीय सांस्कृतिक संबंध परिषद (आईसीसीआर) ने नागरिक उड्डयन मंत्री ज्योतिरादित्य सिंधिया से बृहस्पतिवार को यह मांग की। इस संबंध में राष्ट्रीय राजधानी में आईसीसीआर परिसर में आयोजित बैठक में आईसीसीआर के अध्यक्ष विनय सहस्रबुद्धे और अन्य ने मंत्री को एक पत्र सौंपा।
नई दिल्ली: भारतीय विमानन कंपनियों की उड़ानों के साथ-साथ हवाई अड्डों पर भारतीय संगीत बजाना अनिवार्य करना चाहिए। भारतीय सांस्कृतिक संबंध परिषद और संगीतकारों ने सरकार से यह मांग की। उनका कहना है कि यह छोटा कदम देश की परंपराओं के साथ हमारे लोगों के भावनात्मक जुड़ाव को मजबूत करने में एक लंबा रास्ता तय कर सकता है।विभिन्न संगीतकारों और गायकों के साथ भारतीय सांस्कृतिक संबंध परिषद (आईसीसीआर) ने नागरिक उड्डयन मंत्री ज्योतिरादित्य सिंधिया से बृहस्पतिवार को यह मांग की। इस संबंध में राष्ट्रीय राजधानी में आईसीसीआर परिसर में आयोजित बैठक में आईसीसीआर के अध्यक्ष विनय सहस्रबुद्धे और अन्य ने मंत्री को एक पत्र सौंपा।पत्र में कहा गया कि भारत में संचालित होने वाले विमानों और विभिन्न हवाई अड्डों पर भारतीय शास्त्रीय या हल्का स्वर और वाद्य संगीत बजाना सभी भारतीय एयरलाइनों के लिए अनिवार्य कर दिया जाए।’’ सहस्रबुद्धे ने कहा कि मंत्री मामले को देखने और मांग पर विचार करने के लिए सहमत हो गए हैं।मंत्री ने संगीत को बढ़ावा देने के लिए साहित्य उत्सव जैसे संगीत समारोह आयोजित करने का भी सुझाव दिया। भारतीय उड़ानों में भारतीय संगीत बजाने के प्रस्ताव के बारे में गायक और संगीत निर्देशक कौशल इनामदार ने कहा कि यह पूरा विचार न केवल संगीत को बढ़ावा देने के बारे में है बल्कि भारतीयता को भी बढ़ावा देने को लेकर है।